**ინფორმაცია**

**„სახელმწიფო აუდიტის სამსახურის მიერ საქართველოს 2023 წლის სახელმწიფო ბიუჯეტის შესრულების წლიური ანგარიშის შესახებ მომზადებულ მოხსენებაში წარმოდგენილი შენიშვნებისა და რეკომენდაციების საბიუჯეტო პროცესში გათვალისწინების შესაძლებლობის თაობაზე“ საქართველოს მთავრობის სამოქმედო გეგმის განსაზღვრის შესახებ" საქართველოს მთავრობის 2024 წლის 11 სექტემბრის N1302 განკარგულებით განსაზღვრული საქართველოს მთავრობის სამოქმედო გეგმის შესრულების შესახებ**

|  | **რეკომენდაცია** | **სამოქმედო გეგმით გათვალისწინებული განხორციელების ვადები** | **პასუხისმგებელი უწყება** | **ინდიკატორი** | **რეკომენდაციის გათვალისწინების შესაძლებლობა** |
| --- | --- | --- | --- | --- | --- |
|  | **საქართველოს ფინანსთა სამინისტროს** |
| 1 | მიზანშეწონილია, „ფისკალური რისკების ანალიზის“ დოკუმენტში ერთმანეთისგან გამიჯნულად იქნეს გაანალიზებული კორპორაციათა სექტორად და სამთავრობო სექტორად დაკლასიფიცირებულ სახელმწიფო საწარმოებიდან მომდინარე ფისკალური რისკები. | 2024 წელი, IV კვ. | საქართველოს ფინანსთა სამინისტრო | შესაბამისი ფისკალური რისკების ანალიზის დოკუმენტის დანართი, რომელიც წარედგინება საქართველოს პარლამენტს 2025 წლის სახელმწიფო ბიუჯეტის პროექტთან ერთად და განთავსებულია საქართველოს ფინანსთა სამინისტროს ვებ-გვერდზე(www.mof.ge). | შესრულებულიაფისკალური რისკების ანალიზის დოკუმენტი 2025 წლის სახელმწიფო ბიუჯეტის პროექტთან ერთად განთავსებულია საქართველოს ფინანსთა სამინისტროს ვებ-გვერდზე: <https://mof.ge/images/File/2025_Biujeti/30-12-2024/danartebi/20.Fiscal_Risks_and_SOE_Aggregate_Report_2025%203.pdf> |
| 2 | სამთავრობო სექტორს მიკუთვნებულ საწარმოთა ფინანსური მაჩვენებლები და შესაბამისი რისკები გაანალიზებული იქნეს მთავრობის ვალსა და ერთიანი ბიუჯეტის დეფიციტზე ზემოქმედების კონტექსტში, მათ შორის, „მთავრობის ვალის მდგრადობის ანალიზის“ დოკუმენტში. | 2024 წელი, IV კვ. | საქართველოს ფინანსთა სამინისტრო | „სამთავრობო სექტორისთვის მიკუთვნებული სახელმწიფო საწარმოების მიერ საქართველოს ფინანსთა სამინისტროსთვის კვარტალურად და წლიურად წარსადგენი ინფორმაციის ნუსხისა და მათი წარდგენის ვადების დამტკიცების შესახებ“ საქართველოს ფინანსთა მინისტრის 2023 წლის 15 თებერვლის N46 ბრძანებაში შეტანილი ცვლილება, რომელიც სამთავრობო სექტორს მიკუთვნებულ საწარმოებს ავალდებულებს საანგარიშო პერიოდში არსებული ვალის ნაშთების შესახებ ინფორმაციის წარმოდგენას. | მიმდინარეობს მუშაობა 2025 წლის სახელმწიფო ბიუჯეტის კანონზე თანდართული ინფორმაცია ფისკალური რისკების შესახებ და სახელმწიფო საწარმოთა აგრეგირებული ანგარიში მოიცავს სამთავრობო სექტორს მიკუთვნებული საწარმოების ვალის ოდენობის შესახებ მონაცემს (22.6 მლნ ლარი), რაც შეიძლება ითქვას, არ არის არსებითი მოცულობა მთლიან რისკებთან მიმართებაში. აღნიშნული მონაცემი არ არის გათვალისწინებული ვალის მდგრადობის ანალიზში. გარდა ამისა, საქართველოს ფინანსთა სამინისტრო რეგულარულად (ყოველთვიურად) ანახლებს ინფორმაციას სამთავრობო სექტორს მიკუთვნებული საწარმოების ვალის შესახებ (არაოფიციალურად, ელექტრონული ფოსტის მეშვეობით). დაგეგმილია საქართველოს ფინანსთა მინისტრის N46 ბრძანებით დამტკიცებულ სამთავრობო სექტორს მიკუთვნებული საწარმოების ანგარიშგების ფორმებში ცვლილება და სამთავრობო სექტორს მიკუთვნებული საწარმოების ვალის შესახებ ინფორმაციის საქართველოს ფინანსთა სამინისტროში წარმოდგენის ვალდებულების ასახვა. ამასთან, 2026 წლის ბიუჯეტის წარდგენისას სამთავრობო სექტორს მიკუთვნებული საწარმოების ვალის შესახებ ინფორმაცია ასახული იქნება ვალის მდგრადობის ანალიზის დოკუმენტში. |
| 3 | მიზანშეწონილია, სახელმწიფო ბიუჯეტის კანონზე თანდართულ „ფისკალური რისკების ანალიზის“ დოკუმენტში წარმოდგენილი იქნეს ინფორმაცია საქართველოში მოქმედი დეპოზიტების დაზღვევის სისტემიდან მომდინარე პოტენციური რისკების შესახებ. |  | საქართველოს ფინანსთა სამინისტრო |  | აღნიშნული ინფორმაცია გამოქვეყნებულია სსიპ - დეპოზიტების დაზღვევის სააგენტოს ვებ-გვერდზე. ამასთან, საქართველოს ფინანსთა სამინისტროს მიერ არ იგეგმება აღნიშნული მიმართულებით დამატებითი ანალიზის განხორციელება. |
| 4 | მიზანშეწონილია, ფინანსთა სამინისტრომ შეიმუშაოს სისტემური მიდგომა, რომელიც უზრუნველყოფს სახაზინო სამსახურის მიერ კომერციულ ბანკებში განთავსებული სსიპ/ა(ა)იპ-ების ფინანსური რესურსების შესახებ სრული და ზუსტი ინფორმაციის ფლობას. | 2024 წელი, IV კვ. | საქართველოს ფინანსთა სამინისტროს სახაზინო სამსახური | „ბიუჯეტების შემოსულობების აღრიცხვა-ანგარიშგებისა და ანგარიშსწორების განხორციელებისა და ბიუჯეტში ზედმეტად ან შეცდომით გადახდილი შემოსულობის თანხის დაბრუნების, აღრიცხვისა და ანგარიშგების შესახებ“ საქართველოს ფინანსთა მინისტრის 2009 წლის 30 დეკემბრის N916 ბრძანებაში შეტანილი ცვლილება, რომელიცუზრუნველყოფს სსიპ/ა(ა)იპ-ების მიერ კომერციულ ბანკებში განთავსებული ფინანსური რესურსების ნაშთებზე ყოველთვიური ინფორმაციის წარმოდგენის ვალდებულების შესრულებას. |  შესრულებულიასაქართველოს ფინანსთა მინისტრის 2009 წლის 30 დეკემბრის N916 ბრძანებაში შეტანილ იქნა შესაბამისი ცვლილება 2024 წლის 25 დეკემბრის N422 ბრძანებით.  |